Freŝbakitoj atendas vin en Amikumu
#000000
La 22an de aprilo eksplode lanĉiĝis la apo (poŝtelefona aplikaĵo) Amikumu, kiu helpas trovi proksimajn esperantistojn. Tri tagojn post la lanĉo, ni parolas kun Richard Delamore, la ĉefa afergvida oficisto.
#000001
Amikumu estas poŝtelefona aplikaĵo, kiu helpas esperantistojn trovi kaj kontakti aliajn esperantistojn en ties ĉirkaŭaĵoj. Ĝi montras al la uzanto la cent plej proksimajn esperantistojn. Unue, oni bezonas havi saĝtelefonon. Oni tiam devas viziti la “Appstore” aŭ “Google Play” kaj serĉi “Amikumu”. Kiam vi elŝutas ĝin, simple sekvu la malmultajn sciigojn por starigi konton.
#000002
Oni povas elŝuti la apon per nia retejo Oni simple devas klaki sur iOS aŭ Androido (depende de la speco de onia poŝtelefono)
#000003
Ĉu Amikumu jam sukcese kunvenigas homojn?
#000004
Jes ja. Mi aŭdas pri tiom da sukcesaj kunvenoj rezulte de Amikumu, ke mi ne povas listigi ĉiujn. Jen kelkaj:
#000005
@morphocapics (Tvitero): Danke al Amikumu mi povis paroli esperanton pli hieraǔ ol la tuta pasinta jaro, kaj mi konas nun proksimajn esperantistojn.
#000007
Mariana Evlogieva: Hieraŭ mi instalis la aplikaĵon, kaj mi ege ĝojas, ke per ĝi mi jam trovis kelkajn junajn bulgarajn esperantistojn, kiujn mi ne konis ĝis nun.:-) Por la maljuniĝanta bulgara E-movado Amikumu estas sloŝilo al trezorejo, el kiu ni povas ĉerpi novajn fortojn! Ankoraŭfoje dankon al la kreintoj!
#000008
Giridhar Rao: Hodiaŭ mi elŝutis, instalis kaj lanĉis la apon Amikumu. Mi eltrovis, ke estas esperantisto el Kenjo(!) kiu loĝas malpli ol 200-kilometrojn de Bengaluro (mia loĝurbo). Kaj ke li eklernis Esperanton pasintjare per Duolingo...
#000010
Enrique Ellemberg: Hodiaŭ mi havis mian unuan sperton per Amikumu. Antaŭ du tagoj ĉi tiu sinjoro vokis min. Li loĝas pli ol milo da kilometroj de ĉi tie, sed nun li vizitas familianojn nur 60 kilometrojn de ĉi tie. Ni planis por hodiaŭa renkontiĝo mezvoje. Ni parolis dum kelkaj horoj. Ni trovis ke iam li estis mia lernanto per retpoŝto. Sed ĝi estis bonega sperto, neebla sen Amikumu.
#000012
Tim Morley: Jam malkovris tri Esperanto-lernantojn en mia urbo, kiujn mi ne konis.
#000014
Jam abonis al Amikumu 2758 esperantistoj, kaj entute ili sendis pli ol 30 mil mesaĝojn. Des pli interesa estas la statistiko pri aĝo. Tri kvaronoj de amikumanoj havas malpli ol 35 jarojn kaj la averaĝa aĝo de ĉiuj estas 36. Mi atentas tion, ĉar oni frekvente demandas kie troviĝas la ondo de Duolingo-lernantoj. Evidentiĝas, ke ili atendas vin en Amikumu. Freŝbakitoj troviĝas en ĉiu lando (krom kelkaj en Afriko), sur ĉiu kontinento. Mi instigas ĉiun veteranan esperantiston ekuzi Amikumu. Verŝajne jam troviĝas kelkaj freŝbakitoj en via ĉirkaŭaĵo, kiuj alte aprezus vian helpon integri en la lokan movadon.
#000016
Klaku la supran bildeton por vidi la abonmanierojn
#000018
1 respondo al Freŝbakitoj atendas vin en Amikumu1
#000019
Tre utila artikoleto pri diversaj manieroj utiligi la apon AMIKUMU. Estus interese ekvidi en somero ghis kioma grado AMIKUMU povas kontribui al la projekto PARALELA UNIVERSO. Lastjare mi mem provis organizi, en Florido, unu el la chirkau dudek eventoj de P-U (mi havis la plej malmultnombran cheestantaron, bedaurinde), sed mi ne havis ilon por provi kontakti freshbakitajn Esperantistojn.
Chu per utiligo de AMIKUMU, oni povas pligrandigi la kvanton da homoj kiuj partoprenos en PARALELA UNIVERSO? Certe jes, kaj tio estos interesa “eksperimento” per kiu ni chiuj povas lerni plifortigi LOKAJN GRUPOJN de Esperantistoj. Loka strategio estas, mi kredas, fundamenta parto de ajna strategio por la antauenigo de Esperanto.
#000020
Tre utila artikoleto pri diversaj manieroj utiligi la apon AMIKUMU. Estus interese ekvidi en somero ghis kioma grado AMIKUMU povas kontribui al la projekto PARALELA UNIVERSO. Lastjare mi mem provis organizi, en Florido, unu el la chirkau dudek eventoj de P-U (mi havis la plej malmultnombran cheestantaron, bedaurinde), sed mi ne havis ilon por provi kontakti freshbakitajn Esperantistojn.
#000021
Chu per utiligo de AMIKUMU, oni povas pligrandigi la kvanton da homoj kiuj partoprenos en PARALELA UNIVERSO? Certe jes, kaj tio estos interesa “eksperimento” per kiu ni chiuj povas lerni plifortigi LOKAJN GRUPOJN de Esperantistoj. Loka strategio estas, mi kredas, fundamenta parto de ajna strategio por la antauenigo de Esperanto.
#000022
Demonstraj versioj de “La Ondo”
Musklaku la kovrilon por legi pliajn informojn.
#000024
Musklaku la kovrilon por legi pliajn informojn.
#000026